ඒ අතර දෙවැනි එළිසබෙත් රැජින, සෞදි අරාබියේ රජතුමා සහ මැලේසියානු අග්‍රාමාත්‍යවරයා ද වෙති.මෙම සම්මානය පිරිනමමින් බහරේන්හි හමාද් බින් ඉඩා අල් ඛලීෆා රජතුමා කළ ප්‍රකාශය නැවත උපුටා දැක්වීම වටනේය.“උතුමාණෙනි” ඔබ සහ ඔබ අයත් මිත්‍ර රාජ්‍යය මෙන්ම ද්වීපාර්ශ්වික සබඳතා, සංවර්ධනයේ සහ ප්‍රගතියේ වඩා ඉහළ තලයකට ඔසවා තැබීමට ඔබ පෞද්ගලිකව ගන්නා උත්සාහය අගය කරනු පිණිස මෙම සම්මානය පුදකරමු.”ශ්‍රී ලංකාව ලෝකයේ අභිමානවත් රටක් බවට පත් කිරීමට ජනාධිපතිතුමා ගන්නා උත්සාහය ලෝක නායකයන්ගේ අවධානයට ලක්ව ඇති බව මෙම ප්‍රකාශයෙන් මනාව පෙනේ.ජගත් ප්‍රජාව හමුවේ රාජරාජ මහාමාත්‍යාදීන් වෙතින් කෙතරම් වූ ගරු සම්මාන ලැබූවද එතුමා මවුබිමේ සහෝදර ජනතාව හා උරෙනුර ගැටෙමින් පොදු ජනතා ඇසුරේ සිටීමට ප්‍රිය නිරහංකාර මිනිසෙකි.